《三月二十六日工部宿直》
宋代·喻良能

邃宇近霄汉，微风摇竹梢。
漏声通五夜，钟韵自三茅。
衣裌偏宜睡，杯单讵用庖。
夙兴那敢后，鸡唱已嘐嘐。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。